CELEX: 62018TN0415
Language: hr
Date: 2018-07-04 00:00:00
Title: Predmet T-415/18: Tužba podnesena 4. srpnja 2018. – Silgan Closures i Silgan Holdings protiv Komisije

201808030632050822018/C 294/774152018TC29420180820HR01HRINFO_JUDICIAL20180704626321Predmet T-415/18: Tužba podnesena 4. srpnja 2018. – Silgan Closures i Silgan Holdings protiv Komisije
 ---documentbreak--- C2942018HR6210120180704HR0077621632Tužba podnesena 4. srpnja 2018. – Silgan Closures i Silgan Holdings protiv Komisije
   (Predmet T-415/18)2018/C 294/77Jezik postupka: njemački
      Stranke
   
   
      Tužitelji: Silgan Closures GmbH (München, Njemačka) i Silgan Holdings Inc. (Stamford, Connecticut, Sjedinjene Američke Države) (zastupnici: D. Seeliger, Y. Gürer, R. Grafunder i V. Weiss, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi Odluku o pretrazi C(2018) 2173 final od 6. travnja 2018., dostavljenu 24. travnja 2018.;
         
      
            —
         
         
            poništi svaku mjeru koja je bila donesena na temelju pretrage koja je bila provedena na temelju te nezakonite odluke;
         
      
            —
         
         
            osobito naloži Komisiji predaju svih preslika dokumenata koje je ona u okviru pretrage napravila i uzela, pod prijetnjom poništenja buduće Komisijine odluke pred Općim sudom; i
         
      
            —
         
         
            naloži Komisiji snošenje troškova.
         
      
      Tužbeni razlozi i glavni argumenti
   
   Tužba se temelji na sljedećim tužbenim razlozima.
   
            1.
         
         
            Povreda bitnih prava obrane i postupovnih načela
            U okviru prvog tužbenog razloga tužitelji osobito prigovaraju da je Bundeskartellamt (Savezni ured za tržišno natjecanje, Njemačka) Komisiji proslijedio informacije koje su tužitelji stavili na raspolaganje Saveznom uredu za tržišno natjecanje u okviru svoje suradnje u nacionalnom postupku koji je u tijeku od 2014. i koje se zbog toga prilikom razmjene informacija na temelju članka 12. Uredbe Vijeća (EZ) br. 1/2003 (
                  1
               ) nisu smjele proslijediti.
         
      
            2.
         
         
            Nedostaci u obrazloženju Odluke o pretrazi i prekomjerno širok i neodređen opis predmeta pretrage („fishing expedition”) i nedostatak dovoljnih indicija
         
      
            3.
         
         
            Povreda načela proporcionalnosti
            U vezi s ovime tužitelji ističu da nalaganje pretrage na temelju istraga i stanja postupka Saveznog ureda za tržišno natjecanje nije bilo ni nužno ni prikladno.
         
      
            4.
         
         
            Zlouporaba ovlasti
            U okviru četvrtog tužbenog razloga ističe se da se nalaganje pretrage temelji na nerelevantnim razmatranjima. Riječ je o nezakonitoj suradnji između Saveznog ureda za tržišno natjecanje i Komisije kako bi se omogućilo Komisijino sankcioniranje poduzeća koje se na nacionalnoj razini ne bi moglo provesti zbog zakonodavnih praznina.
         
      
            5.
         
         
            Komisijina nenadležnost i povreda načela supsidijarnosti
            U vezi s ovime tužitelji prigovaraju da nije ni vidljivo da bi za Savezni ured za tržišno natjecanje bilo prikladno da se postupci koji su pred njim u tijeku pravilno dovedu do kraja ni zbog čega bi se postupak zbog svojeg opsega ili svojih učinaka u tako kasnom trenutku bolje vodio na razini Unije.
         
      (
         1
      )	Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u (SL 2003., L 1, str. 1) (SL, posebno izdanje na hrvatskom jeziku, poglavlje 8., svezak 1., str. 165.)